ACATISTUL SFANTULUI AUGUSTIN DE HIPPONA 


Condacul 1 


O, sfânt ierarh și teolog, vlăstar al Bisericii lui Hristos, îndrumător în evlavie şi 
întăritor al credinţei ortodoxe, răsturnător al ereziilor şi tezaur de învățături 
duhovniceşti, fericite părinte Augustin, ierarh cu totul minunat, roagă-te lui 
Dumnezeu pentru noi toți, precum şi noi îţi strigăm ție: Bucură-te, Augustin, 
podoaba ierarhilor şi iubitor de Dumnezeu! 


Icos | 


Însufleţit de cuvintele dumnezeiești ale lui Ambrozie, tu ai înmulţit de o sută 
de ori grâul virtuților şi ai fost podoabă pentru Biserică, far de foc, flacără care 
arde ereziile şi încălzeşte inimile credincioşilor, o, preafericite părinte și sfânt 
ierarh al cetății Hipona. Și acum cere de la Hristos mare milă pentru noi, cei 
ce-ţi cântăm ție: 


Bucură-te, apărător ferm al Ortodoxiei! 

Bucură-te, icoană venerabilă a evlaviei creştine! 
Bucură-te, cel mai mare dintre dascălii latini! 

Bucură-te, stârpitorule al ereziilor! 

Bucură-te, slujitor sârguincios al lui Dumnezeu! 
Bucură-te, învăţător al lumi întregi! 

Bucură-te, model sfânt pentru păcătoşii căzuți la pământ! 
Bucură-te, stâlp al adevăratei credințe! 

Bucură-te, vas al înțelepciunii divine! 

Bucură-te, dascăl zelos al Sfintei Evanghelii! 

Bucură-te, lucrător în via Domnului! 

Bucură-te, mijlocitor înflăcărat pentru sufletele noastre! 
Bucură-te, Augustin, podoaba ierarhilor şi iubitorule de Dumnezeu! 


Condacul 2 


Nimeni nu şi-a mărturisit atât de mult păcatele, nimeni nu şi-a declarat atât de 
mult dragostea pentru Domnul ca tine, Sfinte lerarhe. "Il iubesc pe Dumnezeul 


meu şi socotesc că toate celelalte sunt ca praful. Numai pe EI ÎL caut şi numai 
de EI vreau să mă lipesc!", spuneai tu. Lăudându-L pe Domnul Care a voit 
astfel să te învie în Duhul Său, noi, nenorociții, exclamăm: Aliluia! 


Icos 2 


Mult a plâns mama ta când te-a văzut pierind şi s-a rugat cu stăruinţă ca să te 
mântuieşti, iar rodul unor astfel de rugăciuni nu putea să piară. După ce ai fost 
catehizat cu cuvinte dumnezeieşti, ai părăsit cu totul calea cea largă a pierzării 
ŞI, mergând pe calea monahismului, te-ai arătat înălţat între ierarhi, comoară de 
învățături dumnezeieşti, harpă a Duhului, mistagog al dogmelor şi laudă a 
Bisericii lui Hristos. De aceea, cu bucurie cântăm: 


Bucură-te, oglindă luminoasă a sfinţeniei! 

Bucură-te, model de smerenie! 

Bucură-te, cel a cărui inimă a fost aprinsă de focul iubirii divine! 
Bucură-te, adevărat ucenic al lui Hristos! 

Bucură-te, fiu preaiubit al vrednicei Monica! 

Bucură-te, cel ce ai dăruit lumu o mărturisire fără seamăn! 
Bucură-te, teolog mereu rugător! 

Bucură-te, tezaur de învățături mistice! 

Bucură-te, templu binecuvântat al Duhului Sfânt! 

Bucură-te, grabnic mijlocitor pentru noi cei nevrednici! 
Bucură-te, luminător al celor aflaţi în întunericul necredinţei! 
Bucură-te, părinte pocăit şi smerit acum cu Preasfânta Treime! 
Bucură-te, Augustin, podoaba ierarhilor şi iubitorule de Dumnezeu! 


Condacul 3 


Având un nume care însemnează măreție, ai pecetluit în mod clar în sufletul 
tău slava Treimii Preacurate, a cărei taină ascunsă ai deslușit-o pe larg, atât cât 
este cu putinţă. Roagă-te Dumnezeieştii Treimi, ca să găsim milostivire pentru 
mulțimea cea mare a păcatelor noastre, în timp ce mulțumim lui Dumnezeu 
pentru ostenelile tale apostolice, strigând către EI: Aleluia! 


Icos 3 


Plin de înţelepciune dumnezeiască, ai trambitat preţioasele învățături ale 
Bisericii, înfățișând corectitudinea dogmelor, interpretând dumnezeieștile 
Scripturi, onorând memoria sfinților prin omilii şi oferind o pravilă pentru 
monahi prin felul tău de viaţă și prin scrierile tale; și după ce te-ai înălţat astfel 
pe culmile teologiei şi, asemenea lui Moise, după ce ai lovit cu toiagul iubirii 
divine stânca ascunsă şi de neatins a teologiei, ai făcut să curgă un izvor de apă 
care curge spre viaţa veşnică, cu care ai dat de băut din belşug unui popor 
însetat. De aceea, te rugăm, Sfinte lerarhe Augustin, părintele nostru, roagă-te 
lui Hristos Dumnezeu, ca să dăruiască iertare de greşeli celor ce cinstim sfânta 
ta pomenire, cântându-ți: 


Bucură-te, imitator al sărăciei lui Hristos! 

Bucură-te, cel ce ai biruit pofta cea pacatoasa prin rugăciunea feciorească! 
Bucură-te, tu care ai fost pătruns de energiile divine ale Luminii Necreate! 
Bucură-te, cel ce ţi-ai păstrat inima nepătată prin posturile ascetice! 
Bucură-te, cel ce ai făcut de rușine vicleniile demonilor prin privegherile tale 
de rugă! 

Bucură-te, cel ce ai intrat în Noaptea Dumnezeiască pentru a te uni cu 
Dumnezeu! 

Bucură-te, cel ce acum eşti cu Domnul care locuieşte în Lumina cea 
neapropiată! 

Bucură-te, cel ce ai părăsit lumea şi ţi-ai căutat fericirea numai în Dumnezeu! 
Bucură-te, cel ce ai alungat deznădejdea cu contemplarea Domnului! 
Bucură-te, pom minunat din grădina căzută a lumii care a dat roade! 
Bucură-te, sfânt episcop care încă mai păstoreşti suflete la Domnul prin 
mijlocirile tale! 

Bucură-te, Augustin, podoaba ierarhilor şi iubitorule de Dumnezeu! 


Condac 4 


Pe maniheii cei nebuni şi fără minte i-ai osândit şi învăţăturile lor mincinoase 
le-ai spulberat ca praful cu suflarile învățăturilor tale dumnezeiești; şi ai 
doborât mândria si fatarnicia lui Pelagie și ai adus adunarea donatiştilor la 
credinţa ortodoxă, o, Augustin. În semn de mulţumire către Domnul pentru 
bunul și credinciosul Său rob, înălțăm glasurile noastre: Aliluia! 


Icos 4 


Pătrunzând cu credinţă ceea ce este inaccesibil minţii stricăcioase, o, părinte 
Augustin, ai propovăduit-o limpede şi ai tunat la toate marginile lumii, 
înfățişând mărirea dogmelor. Caută și tu luminare duhovnicească şi mare milă 
pentru noi, cei ce te cinstim şi cântăm laudele tale: 


Bucură-te, vedere pentru cei orbiți de doctrinele deşarte si mincinoase! 
Bucură-te, orator al adevărurilor dumnezeiești! 

Bucură-te, pedepsitor iubitor al celor rătăciţi! 

Bucură-te, mângâiere grabnică pentru cei ce se pocăiesc! 

Bucură-te, apărătorul celor ce se află pe calea cea dreaptă şi îngustă! 
Bucură-te, dătător al dogmelor nepătate! 

Bucură-te, păstor sfânt al oilor lui Hristos! 

Bucură-te, săgeată ascuţită cu care sunt doborâte ereziile! 

Bucură-te, învăţător milostiv care ai instruit pe cei neștiutori! 
Bucură-te, far al neprihănirii! 

Bucură-te, luminător al Bisericii universale! 

Bucură-te, ctitor de învățătură dumnezeiască în vistieria bisericească! 
Bucură-te, Augustin, podoaba ierarhilor şi iubitor de Dumnezeu! 


Condacul 5 


Lăudaţi fără de sfârșit pe oratorul Duhului, pe învățătorul Ortodoxiei, pe 
sfântul ierarh Augustin. Căci el a doborât ereziile şi a păstorit bine turma lui 
Hristos; de asemenea, a condus nenumărați oameni la lăcaşurile cerului; şi 
chiar şi acum revarsă vindecări asupra celor care îi cinstesc memoria cu 
credinţă şi strigă către Dumnezeu: Aleluia! 


Icos 5 


Cum te vom numi pe tine, sfinte ierarhe! Împodobitor al cetăţii Hippona? Cu 
toate acestea, tu eşti lauda întregii lumi. Un om de cinste? Şi totuşi ai fost un 
înger în felul tău de a trăi. Lampă luminoasă? Și totuşi lumina ta nu s-a stins 
niciodată. Gură divin de elocventă? Și totuşi mormântul, arbitrul uitării, nu te-a 


oprit. Mare este virtutea ta şi mari sunt cununile cu care te-a încununat Hristos. 
Roagă-te ca sufletele noastre să se mântuiască, precum neîncetat cântăm: 


Bucură-te, cinstitul şi de Dumnezeu purtătorul nostru părinte! 

Bucură-te, spital în care bolile duhovniceşti se tămăduiesc de către Dumnezeu! 
Bucură-te, cel ce ai păstrat o cămăruţă în care se ascundea sfânta ta lucrare de 
rugăciune! 

Bucură-te, trăsnet al păcătoşilor îndărătnici! 

Bucură-te, ploaie de cugetări mistice! 

Bucură-te, vrednic moştenitor al slujbei apostolice! 

Bucură-te, fiul risipitor care a fost îmbrățișat de Tatăl său ceresc! 

Bucură-te, sfânt ierarh încoronat în slava lui Hristos! 

Bucură-te, cel căruia mult s-a dat şi şi mai mult rod a adus! 

Bucură-te, puternic distrugator al ereziei! 

Bucură-te, fântână fără fund a adevăratei teologii! 

Bucură-te, cel ce L-ai privit pe Dumnezeu şi care acum locuieşti cu EI! 
Bucură-te, Augustin, podoaba ierarhilor şi iubitorule de Dumnezeu! 


Condacul 6 


Tagaste se laudă cu nașterea ta, Cartagina se laudă cu tinereţea ta, Milano cu 
pocăinţa ta şi Roma cu învăţătura ta; dar mai presus de toate, cetatea Hipona 
este slăvită de tine, arhiereu suprem și bun păstor, în timp ce întreaga lume te 
prețuieşte ca pe un învăţător vrednic de cinste, conducător puternic şi rugător 
stăruitor pentru sufletele oamenilor. Cunoscând slava Domnului în tine, 
Fericite Augustin, suntem îndemnați să strigăm: Aleluia! 


Icos 6 


Strângând o comoară duhovnicească, ai împărțit bogăţiile tale pământești celor 
nevoiaşi; și îmbrățișşând robia voluntară, ai primit treapta de monah și ai 
devenit un model pentru ierarhi şi o normă pentru monahi, un etalon al 
virtuților, un potir plin de iubire şi un foarte adevărat învățător al blândeţii. O, 
binecuvântatule Augustin, părintele nostru, roagă-te în numele sufletelor 
noastre, care în veci rostim laudele tale: 


Bucură-te, cel ce n-ai umblat în sfaturile celor răi! 

Bucură-te, cel ale cărui rugăciuni Dumnezeu le-a auzit și a primit milostivirea 
Sa! 

Bucură-te, cel ce ai primit de sus duhul curăției trupesti! 

Bucură-te, cel ce ai fost eliberat din robia patimilor! 

Bucură-te, cel ce ai lăudat pe Domnul zi şi noapte! 

Bucură-te, cel ce L-ai căutat pe Domnul în Tainele Sale dumnezeieşti! 
Bucură-te, cel ce te-ai numit pe tine însuţi fratele nostru, deşi a fost hirotonit 
ierarh! 

Bucură-te, cel ce ai păstorit foarte bine turma ta! 

Bucură-te, cel ce ai slujit lui Dumnezeu, nu lui Mamona! 

Bucură-te, cel ce ai ţinut fără teamă la tradiția apostolică! 

Bucură-te, cel cu care Domnul este mulţumit! 

Bucură-te, cel ce eşti o nădejde neîncetată pentru creştini! 

Bucură-te, Augustin, podoaba ierarhilor şi iubitor de Dumnezeu! 


Condac 7 


Tu ai fost un model pentru ucenicii tăi, părinte, şi chiar şi atunci când ai primit 
cinstita episcopie nu ai șovăit în luptele tale monahale, ci te-ai îngrijit și mai 
mult, luptându-te în strădanii ascetice şi privegheri, în posturi şi munci, până ce 
te-ai asemănat mai mult cu un înger decât cu un om. Inspiraţi de sfintele tale 
munci, noi, cei păgubiţi, strigăm către Dumnezeu: Aleluia! 


Icos 7 


Cel ce S-a arătat Mariei în grădină și a alungat de la ea plângerea lacrimilor, ţi 
s-a arătat și ție la fel într-o grădină și ţi-a poruncit să deschizi Scripturile şi să 
citeşti; şi după ce ai citit, ai înfățișat o minunată vieţuire. Roagă-te lui Hristos 

ca şi noi să o urmăm, ca să fim conduşi la împărăţia cerurilor. De aceea, vom 

continua să cântăm laudele tale: 


Bucură-te, cel ce eşti mângâiere pentru cei părăsiți! 
Bucură-te, cel ce eşti alinarea celor necăjiţi! 
Bucură-te, cel ce eşti prieten şi iubitor al săracilor! 
Bucură-te, cel ce mijloceşti pentru cei desfrânati! 


Bucură-te, cel ce mijloceşti pentru fii risipitori care încă nu s-au pocăit! 
Bucură-te, cel ce aduci linişte celor ce jelesc! 

Bucură-te, cel ce eşti icoană desăvârșită a pocăinței! 

Bucură-te, tu care nu-l uiţi pe fui Evei aflați încă în pribegie! 

Bucură-te, cel ce ne conduci pe noi, cei năpăstuiţi, la ospăţul nunţii Mielului! 
Bucură-te, cel ce nu te-ai abătut niciodată de la Stânca mărturisirii Sfântului 
Petru! 

Bucură-te, cel ce cu răbdare îi sfătuieşti pe creştinii rătăciți! 

Bucură-te, cel ce nu mai plângi, ci te bucuri împreună cu oștile cereşti! 
Bucură-te, Augustin, podoaba ierarhilor şi iubitorule de Dumnezeu! 


Condac 8 


Cel ce din vechime a mântuit pe Pavel pe drumul Damascului te-a prins în 
cursă prin epistola lui Pavel, zicând: "Ia şi citește!" ŞI, după ce ai citit, ai 
socotit toate lucrurile lumești ca pe un gunoi; şi găsindu-L pe Hristos, Domnul 
nostru, ca pe o perlă foarte de mare preţ, cu dragoste adevărată te-ai lipit de EI. 
Uimiti de pocăinţa ta, laudăm: Aliluia! 


Icos 8 


O, cinstite ierarhe Augustin, far al întregii lumi, povăţuitorule al tuturor, 
împotriva patimilor întăreşte-ne, ajută-ne în mijlocul necazurilor, călăuzeşte-ne 
spre virtute şi roagă-te Domnului ca să dăruiască mântuirea sufletului nostru. 
De aceea, vom cânta laudele numelui tău binecuvântat: 


Bucură-te, cel ce ai fost chemat ca marele apostol Pavel! 

Bucură-te, cel ce ai fost cucerit de dumnezeiasca Întrupare! 

Bucură-te, cel ce ai găsit liniştea inimii în vederea lui Dumnezeu! 
Bucură-te, cel ce ai trăit mereu cu frică de Dumnezeu și ai făcut sfânta Lui 
voinţă! 

Bucură-te, cel ce ai arătat harul dumnezeiesc în nenumăratele tale virtuți! 
Bucură-te, cel ce ai luminat pe mulți prin sfintele tale strădanii! 
Bucură-te, cel ce te-ai ospătat cu medicamentul nestricăciunii! 
Bucură-te, cel ce ai ştiut că bogăţiile nu sunt de folos în Ziua Judecăţu! 
Bucură-te, cel ce ai băut din izvorul Adevărului! 

Bucură-te, cel ce ai alungat umbrele pentru a privi Soarele Dreptăţii! 


Bucură-te, cel ce eşti o icoană a statorniciei şi a credinţei! 
Bucură-te, cel ce ai lucrat cu credinţă şi ai dăruit Domnului o recoltă bogată! 
Bucură-te, Augustin, podoaba ierarhilor și iubitor de Dumnezeu! 


Condacul 9 


Cine poate să imite cum se cuvine ostenelile cu care te-ai ostenit în întreaga 
Biserică, tăind cu sabia îndreptărilor tale erezii nelegiuite, denunţând pe anieni, 
doborând pe manihei, îndemnând pe donatişti să se întoarcă la credinţa 
ortodoxă, zdrobind îndrăzneala lui Pelagie și sădind Ortodoxia, până ce ai 
adunat mulţi copii în locuinţa Bisericii şi, instruindu-i şi îndrumându-i, i-ai 
condus spre locaşurile cerului? Adună-ne pe noi, cei care suntem crunt 
despărțiți, şi condu-ne la Hristos, Dumnezeul nostru, rugându-L mereu ca 
sufletele noastre să fie mântuite. Dorind să te imităm aşa cum L-ai imitat pe 
Hristos, îți strigăm: Aliluia! 


Icos 9 


Noi, mulțimile, binecuvântăm călăuza noastră şi cinstim sfânta lui pomenire, 
căci el se roagă totdeauna pentru noi, cei care păstrăm cinstita lui pomenire și 
strigăm către el cu dragoste: Roagă-te pentru noi la Dumnezeul cel milostiv, 
Căruia i-ai slujit totdeauna, al Cărui câmp l-ai cultivat, ale Cărui oi le-ai 
îngrijit, al Cărui talent l-ai sporit; şi roagă-L totdeauna în numele nostru, Sfinte 
Ierarhe Augustin, ca sufletele noastre să găsească milă. Și ca de fiecare dată, 
vom cânta laudele tale cu bucurie cerească: 

Bucură-te, far al Ortodoxiei! 

Bucură-te, exemplul renunțării de sine al Evangheliei! 

Bucură-te, lumină a teologilor! 

Bucură-te, cel ce ai demascat învăţăturile false ale lui Pelagie! 

Bucură-te, propovăduitor fulminant al pocăinţei! 

Bucură-te, mare slavă a Bisericii lui Hristos! 

Bucură-te, poarta mântuirii pentru noi, păcătoşii! 

Bucură-te, săgeată a smereniei care străpunge inimi de piatră! 

Bucură-te, rugăciuni mirositoare care se înalță înaintea Preasfintei Treimi! 
Bucură-te, cel ce ai acceptat nebunia lui Dumnezeu şi nu înţelepciunea lumii! 
Bucură-te, punte a rugăciunii care ne conduce la Hristos! 

Bucură-te, mare laudă a monahilor! 


Bucură-te, Augustin, podoaba ierarhilor şi iubitor de Dumnezeu! 
Condac 10 


Cu ce cununi împodobite îl vom încununa pe ierarhul, vrednicul de cinste al 
marelui Ambrozie, excelentul luminător al întregii lumi, păstorul atotputernic 
al Bisericii, mângâietorul înflăcărat al celor întristaţi, întărirea neclintită a celor 
slabi de inimă, potrivnicul nezdruncinat al lui Pelagie, izgonitorul desăvârşit al 
ereziilor, iubitorul veghetor al curăţeniei Bisericii, pe care l-a încununat 
Hristos, Dumnezeul nostru, Care are mare milă? O, Augustin, cu tine și cu toți 
sfinții binecuvântați, strigăm: Aleluia! 


Icos 10 


Recunoscând misterul iubirii lui Dumnezeu, ai spus că nu se poate găsi duhul 
de pace până când nu se găsește pacea care este insusi Dumnezeu. Așa cum tu 
al găsit-o, roagă-te pentru noi, ca şi noi, cei ce ne învârtim în mijlocul 
lucrurilor pământești, să o găsim și noi, şi ne vom aminti cu recunoștință de 
mijlocirile tale, cântând laudele tale înaintea tuturor neamurilor: 


Bucură-te, elev al sfântului nostru părinte Ambrozie! 

Bucură-te, diademă a preoţiei sacerdotale! 

Bucură-te, izvorâtorule al tezaurului ceresc! 

Bucură-te, ierarh binecuvântat, care nu ai căutat lumea şi nici slava deşartă! 
Bucură-te, cel ce te-ai hrănit din Pomul Vieţu! 

Bucură-te, cel în care Hristos a şezut pe tronul virtuţii tale! 

Bucură-te, cel ce, cât timp ai fost în lume, ai scăpat de cursele diavolului! 
Bucură-te, cel ce ai întruchipat fericirile divine! 

Bucură-te, cel ce ai propovăduit Evanghelia prin faptele tale! 

Bucură-te, cel ce ai rămas curat la inimă! 

Bucură-te, pasăre Phoenix răsărită mereu din propria ta cenușă! 
Bucură-te, cel ce ai fost înger în trup! 

Bucură-te, Augustin, podoaba ierarhilor şi iubitor de Dumnezeu! 


Condacul 11 


Tu ai învățat Roma antică să nu se tulbure de căderea ei, sfinte ierarhe, căci 
Cetatea lui Dumnezeu, Biserica lui Hristos, nu va cădea în veci. Dogmele ei le- 
ai elucidat pe larg şi ai chemat cu stăruință pe toţi oamenii, credincioşi şi 
necredincioși deopotrivă, să devină copiii ei. Tânjind după împărăția lui 
Dumnezeu, îți strigăm: Aliluia! 


Icos ll 


O, sfânt ierarh, părinte Augustin, viaţa ta a fost în armonie cu numele tău. Ai 
propovăduit măreția lui Dumnezeu, ai fost împodobit cu mărirea faptelor, ai 
fost încununat cu mărimea luptelor și ai fost luminat cu înălțimea iubirii tale 
pentru Hristos. De aceea, roagă-te să se dea mare milă nouă, celor ce strigăm 
cu glas tare: 


Bucură-te, lampă slăvită a Bisericii! 

Bucură-te, preafericite locuitorule al cerului! 

Bucură-te, cel prin care a fost înălţată credinţa ortodoxă! 

Bucură-te, cel prin care a fost detronată amăgirea şi învățătura falsă! 
Bucură-te, prorocule al adevăratei închinări a Preasfintei Treimi! 
Bucură-te, cel ce cânţi imnuri de laudă cu corul îngerilor! 
Bucură-te, cel ce ai schimbat moartea şi stricăciunea cu bucuria cerească! 
Bucură-te, cel ce eşti bogat în daruri de la Duhul Sfânt! 

Bucură-te, cel ce întreci pe cei înţelepţi în cunoaştere! 

Bucură-te, cel ce umpli de bucurie pe toți cei ce se grăbesc la tine! 
Bucură-te, cel ce ai suferit pentru Domnul cel răstignit! 

Bucură-te, cel ce eşti privelişte de bucurie pentru oștirea cerească! 
Bucură-te, Augustin, podoaba ierarhilor şi iubitorule de Dumnezeu! 


Condac 12 


Propovăduind Cetatea lui Dumnezeu, al cărei mare cetăţean ai fost şi 
reculegere a tainelor de nepătruns ale lui Dumnezeu, ai întărit Bisericile 
Ortodoxe, luminându-le și învățându-le prin faptele și cuvintele tale; iar acum, 
după ce ai asfințit ca soarele în Apus, ne luminezi pe noi cu scrierile tale, 
învăţându-ne să căutăm harul lui Dumnezeu și să nu ne credem grozavi, ci mai 
degrabă să ne umplem de Duhul, de a Cărui insuflare te-ai împărtășit din 

belşug, ca un mistagog al teologiei. Văzând strălucirea ta, strigăm împreună cu 
tine: Aliluia! 


Icos 12 


Luminează ochii întunecaţi ai inimii mele, sfinte ierarhe, şi învață-mă să iti 
urmez cu vrednicie memoria ta şi să laud viaţa minunată pe care ai trăit-o ca un 
înger. Învaţă-mă să iau în sufletul meu învăţăturile tale și călăuzeşte-mă să 
merg pe calea virtuţii, ca să nu mă abat niciodată de la calea care duce la viața 
veşnică. Arată-mi ce trebuie să gândesc, să spun şi să fac. Leagă-mi mâinile şi 
picioarele cu frica lui Dumnezeu; împinge-mă spre dragostea lui Hristos, ca să 
II privesc mereu și să nu mă las înșelat de frumuseţile trecatoare ale acestei 
lumi. Întăreşte-ne, ca să căutăm cu sârguinţă cele viitoare; şi roagă-te mereu 
pentru noi, cei ce-ţi cântăm ţie: 

Bucură-te, cel ce eşti împlinit de dulcea vedere a lui Hristos! 

Bucură-te, lumină radiantă în firmamentul noetic! 

Bucură-te, temelie a turnurilor de nezdruncinat ale Sionului mistic! 

Bucură-te, floare cu dulce mireasmă a Paradisului! 

Bucură-te, fericit părtaş a naturii divine! 

Bucură-te, perceptiv privitor al minunilor Creaţiei! 

Bucură-te, râu puternic care adapă pustiul duhovnicesc! 

Bucură-te, tu care aduci mila lui Dumnezeu celor neiertați! 

Bucură-te, sfințire a poporului creştin! 

Bucură-te, talcuitor al Sfintei Scripturi! 

Bucură-te, înălţare a creştinătăţi! 

Bucură-te, făptură îndumnezeită şi binecuvântată, în care Hristos este slăvit! 
Bucură-te, Augustin, podoaba ierarhilor şi iubitorule de Dumnezeu! 


Condacul 13 


Când ne rugăm ţie, sfinte ierarhe, priveşte-ne din înălțimile cerului şi ne 
vizitează cu mila ta. Căci tu priveşti reaua lipsa de credință și tumultul mării 
vieţii și auzi strigătele bisericilor care au fost nimicite. Ajută-ne pe noi, cei 
slabi, căci ca un ierarh cinstit ai trecere si mare indrazneala înaintea Domnului, 
către Care strigăm: Aleluia! Aleluia! Aleluia! (De trei ori) 


INI 


Se repetă Icosul 1 şi Condacul 1. 


Rugaciunea pentru lume a Sfantului Ierarh Augustin 

Veghează, Doamne, cu cei care se trezesc, veghează sau plâng în această 
noapte, şi dă-le îngerilor Tai grija peste cei care se odihnesc. Îngrijeşte-i pe cei 
bolnavi, Doamne lisuse Hristoase, odihneşte-i pe cei obosiţi, binecuvântează-i 
pe cei muribunzi, alină-i pe cei suferinzi, ocrotește-i pe cei bucuroşi, şi toate 
acestea de dragul iubirii Tale. 


Rugaciune catre Duhul Sfant a Sfantului Augustin 
Suflă întru mine, Duhule Sfinte, 

Ca gândurile mele să fie toate sfinte. 
Lucrează în mine, o, Duhule Sfânt, 

Ca şi lucrarea mea să fie sfântă. 
Îndreaptă-mi inima, 0, Duhule Sfânt, 
Ca să nu iubesc decât ceea ce este sfânt. 
Întăreşte-mă, o, Duhule Sfânt, 

Să apăr tot ce e sfânt. 

Păzeşte-mă, deci, o, Duhule Sfânt, 

Ca să fiu mereu sfânt. Amin. 


Rugaciunea Sfantului Augustin al Hipponei catre Domnul nostru lisus 
Hristos 

Doamne lisuse, Mântuitorul nostru, lasă-ne să venim la Tine. 

Inimile noastre sunt reci; Doamne, încălzeşte-le cu iubirea Ta nemărginită si 
jertfelnica. 

Inimile noastre sunt păcătoase; curăță-le cu sângele Tău nepreţuit. 

Inimile noastre sunt slabe; întărește-le cu Duhul Tau plin de bucurie. 
Inimile noastre sunt goale; umple-le cu dumnezeiasca ta comuniune. 
Doamne lisuse, inimile noastre sunt ale Tale; stăpânește-le mereu şi numai 
pentru Tine. Amin. 


Rugaciune catre Dumnezeu a Sfantului Augustin al Hipponei 


Rogu-Te, Dumnezeul meu, lasă-mă să Te cunosc şi să Te iubesc, ca să fiu 
fericit în Tine. Și chiar dacă nu pot face acest lucru pe deplin în această viaţă, 

totuşi lasă-mă să urc pe Scara Desavarsirii de la o zi la alta până când voi putea 
face acest lucru in deplinătate. Lasă-mă să Te cunosc tot mai mult în această 
viaţă, ca să Te pot cunoaşte perfect în ceruri. 


Lasă-mă să Te cunosc din ce în ce mai mult aici, ca să Te pot iubi desăvârșit 
acolo, pentru ca bucuria mea să fie mare în sine aici şi deplină în ceruri cu 
Tine. O, Dumnezeule Adevărat, fă-mă să primesc fericirea cerului pe care o 
promiți, pentru ca bucuria mea să fie deplină. Pana atunci, mintea mea să se 
gândească la ea, limba mea să vorbească despre ea, inima mea să tânjească 
după ea, gura mea să vorbească despre ea, sufletul meu să flămânzească după 
ea, trupul meu să înseteze după ea, întreaga mea fiinţă să o dorească, până când 
vol intra prin moarte în bucuria Domnului meu, pentru ca acolo să continue în 
veci, în lumea fără de sfârșit. Amin 


O alta rugaciune a Sfantului Augustin 

Doamne lisuse, fă-mă să mă cunosc pe mine însumi şi 

să Te cunosc pe Tine, 

şi să nu doresc nimic, decât pe Tine. 

Lasă-mă să mă dispreţuiesc pe mine insumi şi pe Tine să Te iubesc. 
Lasă-mă să fac totul de dragul Tău. 

Lasă-mă să mă smeresc şi să Te înalț. 

Să nu mă gândesc la nimic altceva decât la Tine. 

Lasă-mă să mor pentru mine însumi ȘI să trăiesc în Tine. 
Lasă-mă să accept tot ce se întâmplă ca fiind de la Tine. 
Lasă-mă să mă alung pe mine însumi şi să Te urmez, 

Și să doresc mereu să Te urmez. 

Lasă-mă să fug de mine şi să mă refugiez în Tine, 

Ca să merit să fiu apărat de Tine. 

Lasă-mă să mă tem de egoismul meu, daruieste-mi frica cuvioasa fata de Tine, 
Și lasă-mă să fiu printre cei aleşi de Tine. 

Lasă-mă să nu mă încred în mine însumi şi să mă încred în Tine. 
Să fiu dispus să ascult de dragul Tău. 

Lasă-mă să nu mă agăţ de nimic, decât numai de Tine, 

Şi lasă-mă să fiu sărac din cauza Ta. 

Uită-te la mine, ca să Te iubesc. 

Cheamă-mă, ca să Te pot vedea, 

Şi să mă bucur de Tine pentru totdeauna. 
Amin. 


Rugaciunea de pocainta a Sfantului Augustin 
Doamne, 

Casa sufletului meu este strâmtă; 

lărgește-o ca să poţi intra în ea. 

Este prăpădită, îndreaptă-o si intregeste-o din nou! 
Nu-Ţi place privirii Tale. 

O mărturisesc, o ştiu. 

Dar cine să o curețe, 

la cine să strig, dacă nu la Tine? 

Curăţă-mă de greşelile mele ascunse, Doamne, 
şi cruță pe robul Tău de păcatele străine. Amin. 


O rugaciune prin mijlocirea Sfantului Augustin 

Dumnezeu, pofta oricărei inimi omenești, 

L-ai mișcat pe Sfântul Augustin să caute neobosit Adevărul și Pacea. 

Atinge inimile noastre cu dorinţa lui arzătoare de Înţelepciune, pentru Cuvântul 
făcut trup. 


Dumnezeu al Adevărului și al Dreptăţii, Tu l-ai învăţat pe Augustin să iubească 
unitatea şi viaţa fratească. 

Dă-ne părtaşie la setea lui de unitate şi fă-ne una în minte şi în inimă. 
Dumnezeule Păstorul nostru, tu ai făcut din Augustin un păstor credincios al 
turmei Tale. 


Îndrumă-ne, ca şi pe noi, să slujim, ca şi el, tuturor oamenilor în drumul nostru 
spre Împărăţia ta. 

Dumnezeule în care ne găsim odihna, 

reînnoieșşte în noi râvna de a-l urma pe Iisus - Fiul Tau cel Unul-Nascut din 
Vesnicie - şi pe slujitorul său Augustin. 

Păstrează-ne credincioşi făgăduințelor noastre până când, în sfârşit, ne vom 
găsi odihna în Tine. 

Amin. 

Sfântul nostru Părinte Sfântul Augustin, roagă-te pentru noi! 


Rugăciune către Sfântul Augustin din Hippona 

Te rugăm cu umilință şi te implorăm, o, de trei ori binecuvântat Augustin, să 
ne ai în grijă pe noi, sărmanii păcătoşi, în această zi, în fiecare zi şi în ceasul 
morţii noastre, pentru ca prin harurile dobandite de tine de la Dumnezeu şi prin 
rugăciunile tale să ne izbăvim de toate relele, atât ale sufletului cât şi ale 
trupului, și să sporim zilnic în virtute şi fapte bune; obţine pentru noi să îl 
cunoaștem pe Dumnezeul nostru şi să ne cunoaştem pe noi înşine, pentru ca în 
mila Lui să ne facă să îl iubim mai presus de toate în viaţă şi în moarte; 
împărtăşeşte-ne, te rugăm, o parte din acea iubire cu care tu străluceşti cu atâta 
ardoare, pentru ca inimile noastre fiind toate înflăcărate de această iubire 
dumnezeiască, plecând fericiți din acest pelerinaj muritor, să binemerităm să 
lăudăm împreună cu tine nesecata dragoste a Domnului nostru lisus pentru o in 
vecii vecilor amin. 


Rugăciune de mijlocire către Sfântul Augustin 
Dumnezeu al adevărului, dorinţa tuturor inimilor, 
lăudăm dragostea Ta 

care a atins inima Sfântului Augustin și a 

a trezit în el căutarea adevărului Tău. 

Atras de lucrurile bune pe care Le-ai făcut, 

el a învăţat să caute faţa Ta, 

şi să cunoască bucuria comuniunii Tale 

în numele lui Hristos, 

care a răsunat din copilărie în adâncul inimii sale, 
l-a chemat înapoi la cuvântul Tău, 

învățătorul care locuieşte în el. 


Cu Sfântul Augustin, 
lăudăm lucrarea iubirii tale 
şi vestim lucrarea harului tău în viața noastră. 


Prin mijlocirea lui, 

te rugăm să ne asculți rugăciunile. 

Învaţă-ne zilnic să trăim după exemplele sale 
astfel încât inimile noastre neliniștite 

să găsească pacea Ta. 
ŞI viețile noastre să se bucure de dragostea Ta. 


Amin. 


Slăvitule Sfânt Augustin, cer cu îndrăzneală mijlocirea ta, încrezător în 
înţelepciunea şi milostivirea ta nemărginită. Fie ca această evlavie să mă 
conducă la o viaţă dedicată împlinirii voinţei lui Dumnezeu, pentru ca 
într-o zi să fiu considerat demn de a împărtăși Împărăţia Sa cu tine și cu 
toți sfinţii în vecii vecilor. Sfinte Augustin, roagă-te pentru noi! 


Pentru rugaciunile Sfinulor Parintilor nostri si ale Sfantului ierarh Augustin, 
Episcopul Hipponei, Doamne lsuse Hristoase, Fiul lui Dumnezeu si 


Dumnezeul nostru, miluieste-ne si ne mantuieste pe noi, pacatosi. Amin. 


Sfantule Augustin, Episcopul Hipponei, roaga-te lui Dumnezeu pentru noi. 
Amin! 

